recursal/SuperWikiNEXT-32B huggingface dataset:
Sebuah topeng gas buatan Poland yang digunakan antara tahun 1970-an hingga 1980-an
**Topeng gas** ialah sebuah topeng yang digunakan untuk melindungi si pemakai daripada menghidu pencemaran udara dan gas-gas toksik. Meskipun pada asasnya, topeng ini memberi rekatan pada bahagian hidung dan mulut, ia juga boleh melindungi mata dan tisu-tisu lembut pada bahagian muka. Beberapa jenis topeng gas juga merupakan alat penafasan, walau bagaimanapun perkataan "topeng gas" sering kali digunakan bagi merujuk pada peralatan ketenteraan (seperti topeng pelindungan medan). Para pengguna topeng gas tidak dilindungi daripada gas yang boleh meresap melalui kulit. Kebanyakan penapis topeng gas boleh bertahan sehingga 24 jam dalam situasi Kimia, Biologi dan Nuklear.

Rujukan
-------

Pautan luar
-----------

|  |  |
| --- | --- |
|  | Wikimedia Commons mempunyai media berkaitan: ***Topeng gas***. |

* Gas Masks UK Diarkibkan 2012-04-02 di Wayback Machine Information on gas masks from many countries.
* How Stuff Works - Gas Masks
* Respirator Fact Sheet
* CBRN SCBA NIOSH Approved Respirators List of NIOSH Approved CBRN SCBA respirators
Untuk kegunaan lain, sila lihat Topi atas (nyahkekaburan).
Austin Lane Crothers, Gabenor Maryland ke-46 (1908–1912), memakai topi atas
**Topi atas** (juga dipanggil **topi tinggi**, **topi silinder**, atau **topper**) ialah topi tinggi bermahkota rata untuk lelaki yang secara tradisinya dikaitkan dengan pakaian rasmi dalam kod pakaian Barat, bermaksud tali leher putih, pakaian pagi atau rok kot. Diperbuat secara tradisional daripada sutera hitam atau kadang kala kelabu, topi teratas muncul dalam fesyen Barat menjelang akhir abad ke-18. Walaupun ia merosot pada masa budaya balas 1960-an, ia kekal sebagai aksesori fesyen formal. Satu varian topi atas yang boleh dilipat, dibangunkan pada abad ke-19, dikenali sebagai topi opera.

Rujukan
-------

1. ↑  *Webster's II New College Dictionary*. Houghton Mifflin Reference Books. 1995. m/s. 848. ISBN 0-395-96214-5.

Bacaan lanjut
-------------

* Steinberg, Neil, *Hatless Jack: The President, the Fedora and the Death of the Hat*, 2005, Granta Books

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Topi atas*** |

* britishpathe.com, vintage footage of how silk top hats are made by Patey.
* Guide to Buying a Top Hat by Charles Rupert Tsua

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Jerman

 |
Gambaran bertarikh 1837 beberapa orang *thag* menjerut seorang pengembara, berdasarkan catatan bekas thag yang dipenjarakan
***Thag*** (ठग (*ṭhag* - "penipu", ada.katian dengan kata bahasa Sanskrit स्थग (*sthaga*licik", "menipu") dan स्थगति (*sthagati*, 'menyembunyi'). merupakan gerombolan penyamun dan pembunuh yang berleluasa di kawasan utara benua India lagi-lagi semasa zaman Mughal, di mana mereka menyasarkan pedagang dan kabilah mereka yang singgah di sesuatu tempat.

Mereka sering dipercayai muncul dalam kalangan orang yang mengamalkan kultus-kutlus memuja betara tertentu seperti Kali; namun ada juga penjenayah yang beragama Islam seperti orang-orang Rajput, Lodhi and Ahir. yang ditangkap atau dicatat pihak British semasa penjajahan mereka.

Kegiatan gerombolan-gerombolan ini begitu digeruni lagi-lagi dalam kalangan pihak British semasa menjajah benua India sehingga ia sering dikaitkan dengan melalui penamaan kepada sesiapa sahaja yang melakukan kerja dianggap kesamsengan dan keras - iaitu *thug* dalam bahasa Inggeris.

Modus operandi
--------------

Gerombolan-gerombolan ini diketuai seorang bergelar *jemadar*. Mereka bergerak pada waktu malam dengan berpenampilan seakan perantau berserban serta kurang bersenjata untuk mengelakkan dikesan.

Mereka juga dikenakan peraturan di mana kaum-kaum wanita dan fakir serta penghibur seperti penyanyi haram dibunuh. Para pekerja bawahan dan mereka yang cacat atau berpenyakit turut dilepaskan.

Rujukan
-------

1. ↑  "Thugs". *1902encyclopedia.com*. Dicapai pada 1 October 2017.
2. ↑  K. Wagner (2007). *Thuggee: Banditry and the British in Early Nineteenth-Century India*. Springer. m/s. 154; 155. ISBN 978-0-230-59020-5.
3. ↑  *thug*. Kamus Inggeris-Melayu Dewan (ed. ke-4). Dewan Bahasa dan Pustaka. 2020. Dicapai pada 13 Jun 2020.
4. ↑  "thug". *Online Etymology Dictionary*. Dicapai pada 13 Jun 2020.
5. ↑  Kutner, Max (29 April 2015). "A Brief History of the Word 'Thug'". *Newsweek*. Dicapai pada 13 Jun 2020.
6. ↑  Mike Dash (3 February 2011). *Thug: The True Story Of India's Murderous Cult*. m/s. 67. ISBN 9781847084736.
7. ↑  Mike Dash (3 February 2011). *Thug: The True Story Of India's Murderous Cult*. m/s. 77. ISBN 9781847084736.
8. ↑  Mike Dash (3 February 2011). *Thug: The True Story Of India's Murderous Cult*. m/s. 92. ISBN 9781847084736.
9. ↑  Martine van Woerkens. *The Strangled Traveler: Colonial Imaginings and the Thugs of India*. m/s. 111.
10. ↑  Mike Dash. *Thug: The True Story Of India's Murderous Cult*. m/s. 93.
***Aspirasi Hati*** adalah album studio ke-12 daripada penyanyi Ramlah Ram merupakan sebuah album evolusi muzik Ramlah mengikut peredaran zaman. Kebolehan vokal Ramlah Ram yang versatile diadun dengan rentak muzik terkini berjaya menarik perhatian ramai termasuk golongan muda. Kelab peminat beliau, Ramlah Ram Group (RRG) merupakan pihak terlibat seratus peratus dalam penerbitan album ini.

Trivia menarik
--------------

Buat pertama kalinya, Ramlah tampil dengan album terbitan kelab peminatnya sendiri iaitu Ramlah Ram Group (RRG). Album ini merupakan album pertama di Malaysia yang diterbitkan oleh kelab peminat artis. Selain berkolaborasi dengan rapper muda, ke semua lagu-lagu dalam album ini terdiri dari ciptaan para peminat Ramlah Ram sendiri manakala susunan muzik lagu-lagu untuk album ini adalah Ady Sixsense, Amar Habir (Dramaband) dan Bajai. 

Terdapat beberapa single yang telah diperkenalkan di radio terlebih dahulu, seperti 'Cinta Gila' (2010), 'Sesaat Kau Datang'(2011) (berkolaborasi bersama Sleeq), 'Benar Mencintai' (kolaborasi bersama Faris Awanband) dan 'Seandainya' (2012). Lagu '5:00 Minit' (kolaborasi bersama Caprice) dan 'Takdir Cinta' dibuat dalam 2 versi termasuk iaitu solo dan duet. Ramlah Ram juga mengundang protégénya di program Mentor 6, Ana Syuhada untuk bergandingan dalam lagu Takdir Cinta versi duet. 

Menerusi lagu 'Sesaat Kau Datang', kumpulan Sleeq yang berasal dari Singapura mula menempa nama di arena muzik Malaysia sehingga mereka diberi peluang berduet bersama pendatang baru Najwa Latiff dengan lagu 'Untuk Dia'. Malah muzik video 'Sesaat Kau Datang' menjadi video muzik Ramlah Ram yang paling ramai ditonton dengan jumlah keseluruhan melebihi 5 juta tontonan. Satu angka yang cukup membanggakan bagi artis senior seperti Ramlah Ram.

Kelahiran album ini menjadikan Ramlah Ram sebagai antara artis Malaysia yang berjaya melahirkan album dalam 4 dekad berbeza iaitu 1980an, 1990an, 2000an dan 2010an.

Senarai Runut
-------------

|  |  |  |  |  |  |
| --- | --- | --- | --- | --- | --- |
| No. | Tajuk | Penulis | Komposer | Masa |  |
| 1. | "Aspirasi (prelude)" |  |  |  |
| 2. | "5:00 Minit (featuring Caprice)" |  |  |  |
| 3. | "Takdir Cinta (featuring Ana Syuhada)" |  |  |  |
| 4. | "Sesaat Kau Datang (featuring SleeQ) (Malay Rap)" |  |  |  |
| 5. | "Sejadah Cinta" |  |  |  |
| 6. | "Benar Mencintai (featuring Faris AwanBand)" |  |  |  |
| 7. | "Cinta Gila" |  |  |  |
| 8. | "Seandainya" |  |  |  |
| 9. | "Sesaat Kau Datang (featuring SleeQ) (English Rap)" |  |  |  |
| 10. | "5:00 Minit" |  |  |  |
| 11. | "Takdir Cinta" |  |  |  |
| 12. | "Hati (interlude)" |  |  |  |
***Thriller*** merupakan album studio keenam Michael Jackson, yang dilancarkan pada penghujung tahun 1982 oleh Epic Records. *Thriller* mempunyai unsur funk, soul, pop, R&B, rock dan pasca-disko, seperti album kelima Jackson, iaitu *Off the Wall*. 

Sesi rakaman berlangsung dari April ke November 1982 di Los Angeles, California, Amerika Syarikat, dengan budget penerbitan sebanyak AS$750,000. Dengan bantuan penerbitnya Quincy Jones, Jackson telah menulis empat daripada sembilan lagu yang merangkumi album ini. Dalam lebih kurang setahun, *Thriller* berjaya menjadi album yang terlaris di dunia dengan jualan melebihi 110 juta keping. *Thriller* juga merupakan album yang terlaris di Amerika Syarikat, bersama-sama dengan album *Their Greatest Hits (1971–1975)* oleh The Eagles. Tujuh daripada sembilan lagu dalam album ini telah dikeluarkan sebagai single, dan semua lagu ini telah memperoleh posisi "Top 10" dalam carta Billboard Hot 100. *Thriller* juga telah memenangi lapan anugerah Grammy pada tahun 1984.

*Thriller* telah menjadikan Michael Jackson sebagai salah satu artis yang paling popular pada lewat abad ke-20. *Thriller* merupakan antara album terawal yang menggunakan video muzik sebagai alat promosi. Pada tahun 2001, edisi terhad album ini telah diterbitkan, yang merangkumi beberapa temu ramah audio tambahan, satu rakaman demo dan lagu "Someone in the Dark" dari album runut bunyi untuk filem *E.T. the Extra-Terrestrial*. Pada tahun 2008, album ini telah diterbitkan sekali lagi dengan tajuk *Thriller 25*. *Thriller 25* mengandungi remix lagu asalnya yang dinyanyikan oleh artis kontemporari, satu lagu yang belum pernah dikeluarkan dan satu DVD.

Album ini telah memperoleh tempat ke-20 dalam senarai "500 Greatest Albums of All Time" terbitan majalah *Rolling Stone* pada tahun 2003. Video *Thriller* dipelihara oleh Library of Congress kerana dianggap "signifikan dari segi kebudayaan".

Senarai runut
-------------

|  |  |  |  |  |
| --- | --- | --- | --- | --- |
| No. | Tajuk | Penulis | Masa |  |
| 1. | "Wanna Be Startin' Somethin'\*" | Michael Jackson | 6:02 |
| 2. | "Baby Be Mine" | Rod Temperton | 4:20 |
| 3. | "The Girl Is Mine\*" (berduet bersama Paul McCartney) | Michael Jackson | 3:41 |
| 4. | "Thriller" | Rod Temperton | 5:57 |
| 5. | "Beat It\*" | Michael Jackson | 4:17 |
| 6. | "Billie Jean\*" | Michael Jackson | 4:54 |
| 7. | "Human Nature" | Steve Porcaro, John Bettis | 4:05 |
| 8. | "P.Y.T. (Pretty Young Thing)" | James Ingram, Quincy Jones | 3:58 |
| 9. | "The Lady In My Life" | Rod Temperton | 4:58 |

\* merujuk kepada lagu yang diterbitkan oleh Michael Jackson dan Quincy Jones.
**Akta Identifikasi DNA** atau awalnya dikenali sebagai "Rang Undang-Undang Identifikasi Asid Deoksiribonukleik (DNA) 2008" diluluskan di Dewan Rakyat Malaysia pada 23 Jun 2009. Bacaan kali kedua pada Ogos 2008 dibahagikan kepada enam bahagian dan mengandungi sebanyak 27 fasal.

Akta ini bertujuan membolehkan penubuhan Bank Data DNA Forensik Malaysia, mengambil dan menyimpan sampel DNA, menganalisis sampel DNA dan menggunakannya untuk tujuan kemanusiaan.

Akta ini memberi kuasa kepada Polis Diraja Malaysia (PDRM) untuk mendapatkan, memperoleh sampel-sampel DNA daripada mana-mana suspek yang mempunyai kaitan langsung dengan sesuatu kes jenayah yang disiasat selain untuk dijadikan bahan rujukan bagi tujuan menyelesaikan sesuatu kes pada masa akan datang.

Fasal penting
-------------

* Fasal 7: Pegawai awam yang memiliki kelayakan dan pengalaman dalam sains DNA akan bertanggungjawab mentadbir dan mengurus Bank Data DNA.
* Fasal 13(7): Membolehkan seseorang yang tidak membenarkan sampel bukan intimnya diambil, dihadapkan ke Mahkamah Majistret.
* Fasal 14: Mengenai peruntukan jumlah denda dan tindakan penjara ke atas seseorang yang enggan memberi sampel bukan intim.
* Fasal 24: Maklumat daripada Bank Data DNA hendaklah diterima sebagai bukti muktamad bagi identifikasi DNA dalam prosiding mahkamah.

Rujukan
-------

1. ↑  Parlimen Luluskan Rang Undang-undang Identifikasi DNA 2008, Bernama
Blok kebal Henrican di Gunung Edgcumbe berhampiran Plymouth, Devon, yang dipercayai wujud sejak *tarikh* 1545
Dalam sains ketenteraan, **blok kebal** atau **bongkah kebal** (Bahasa Inggeris *blockhouse*) adalah sebuah kubu kecil dan terpencil yang berbentuk bangunan tunggal. Ia berfungsi sebagai tapak pertahanan yang kukuh terhadap mana-mana musuh yang tidak mempunyai peralatan menyerang atau, dalam zaman moden, artileri. Sebuah kubu bertujuan untuk menentang senjata-senjata ini adalah lebih cenderung layak sebagai perkubuan atau benteng, atau dalam zaman moden, menjadi bunker bawah tanah.

Etimologi
---------

Asal istilah 'blockhouse' tidak diketahui, mungkin berkaitan dengan bahasa Belanda zaman pertengahan *blokhuus* dan Perancis: *blocus*code: fr is deprecated  kurun ke-18, 'blockade'.

Bukan tentera
-------------

Bangunan kukuh ini digunakan bagi melindungi kakitangan dan peralatan kawalan berhampiran tapak pelancaran dan kadangkala dirujuk sebagai *blockhouses*, untuk perbandingan dengan struktur tentera.[*perlu rujukan*]

Nota
----

1. ↑  "blockhouse (n.), blockade (n.)". *Online Etymology Dictionary*. Missing or empty `|url=` (bantuan); `|access-date=` requires `|url=` (bantuan)

Rujukan
-------

* BACM Research (2009), *Vietnam War After Action Reports*, BACM Research, m/s. 263
* Davis, Tracy C. (2007), *Stages of emergency: Cold War nuclear civil defense* (ed. illustrated), Duke University Press, m/s. 290, ISBN 978-0-8223-3970-0
* Schneider, Richard Harold; Kitchen, Ted (2002), *Planning for crime prevention: a transatlantic perspective*, RTPI library series, **3** (ed. illustrated), Routledge, m/s. 87, ISBN 978-0-415-24136-6

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Blok kebal*** |

* Pillbox Study Group
* Royal Engineers Museum Diarkibkan 2006-11-18 di Wayback Machine: Blockhouses during the Anglo-Boer War (1899–1902)
* Berlin Air-raid Shelters, Flak Towers and Bunkers
* Pillboxes
* British World War 2 Fortifications
* The Fortress Study Group

Templat:Fortifications
Pada tahun 1960, parlimen meluluskan rang undang-undang yang dipanggil **Akta Ibukota Persekutuan 1960** atau biasa disebut **Akta 190**. Melalui akta ini, bidang kuasa pihak berkuasa tempatan di Kuala Lumpur (ketika itu Majlis Perbandaran Kuala Lumpur di bawah kerajaan Selangor) telah dipindahkan dari senarai kerajaan negeri ke kerajaan Persekutuan sepenuhnya dan ditukarkan namanya menjadi Suruhanjaya Ibukota dengan bidang tugas yang khusus hanya bagi Ibukota Kuala Lumpur sahaja. Jawatan Pesuruhjaya Ibu Kota Kuala Lumpur juga diwujudkan mengikut akta ini yang dilantik oleh Yang di-Pertuan Agong bagi menguruskan pentadbiran Kuala Lumpur. 

Akta ini pernah disemak dan dipinda bagi memperbaiki beberapa kelemahan yang tekandung didalamnya terutamanya selepas terbentuknya Wilayah Persekutuan. Akta 59 iaitu Akta Bandaraya Kuala Lumpur 1971 (peruntukan berkenaan dengan perubahan gelaran dan perkara lain yang berbangkit mengenai penganugerahan taraf Bandaraya kepada Perbandaran Ibu Kota Kuala Lumpur) pula digubal bagi menyokong Akta Ibukota Persekutuan sedia ada. 

Menurut peruntukan seksyen 4 (d), Pindaan kepada gelaran, Akta Bandaraya Kuala Lumpur 1971, Pesuruhjaya Ibu Kota Kuala Lumpur sah untuk dipindakan kepada gelaran baru iaitu Dato Bandar Kuala Lumpur.

Penggubalan Akta Kerajaan Tempatan 1976 (Akta 171) tidak menjejaskan sama sekali Akta Ibukota Persekutuan 1960, mana-mana seksyen dalam Akta 171 yang tidak bertentangan dengan Akta 190 adalah diguna pakai oleh Dewan Bandaraya Kuala Lumpur (DBKL).

Kuala Lumpur hari ini
---------------------

Hingga kini, Akta 190 menjadi akta yang utama di Kuala Lumpur. Datuk Bandar Kuala Lumpur menjalankan kuasa pentadbirannya melalui peruntukan yang terkandung di dalam Akta Ibu Kota Persekutuan 1960 menjadikan DBKL, PBT yang unik berbanding lain-lain PBT di semenanjung yang mengguna pakai Akta 171 (kecuali Putrajaya (Akta Perbadanan Putrajaya 1995 [Akta 536]). DBKL tidak boleh sewenangnya bertindak tanpa mengikut peruntukkan undang-undang. Segala tugas yang dijalankan oleh kakitangan DBKL adalah mewakili seluruh tugas yang dipikul oleh Datuk Bandar Kuala Lumpur. Menurut seksyen 12 Akta Ibukota Persekutuan 1960, Datuk Bandar Kuala Lumpur boleh menjalankan segala kuasa yang dipertanggungjawabkan kepadanya melalui anggota dan pegawai DBKL yang berkhidmat.

Rujukan
-------

1. ↑
2. ↑
**Undang-undang hak cipta Malaysia** ialah undang-undang yang melindungi hak cipta di Malaysia. Undang-undang ini mengikut **Akta Hakcipta 1987**.

Latar belakang
--------------

Akta Hakcipta 1987 ditandatangani oleh Yang di-Pertuan Agong pada 30 April 1987. Akta ini memansuhkan Akta Hakcipta 1969.

Akta ini dipinda oleh Akta Hakcipta (Pindaan) 1997. Antara sebab utama pindaan ini ialah berikutan masalah pemindahan karya hak cipta melalui Internet.

Malaysia ialah satu daripada negara-negara yang menyertai Konvensyen Berne. Ini bermakna, karya-karya dari semua negara dalam Konvensyen ini menikmati perlindungan pada taraf yang sama dengan karya-karya di Malaysia. Walau bagaimanapun, karya dari negara yang tidak menyertai Konvensyen Berne juga berhak mendapat perlindungan sekiranya karya itu "mula-mulanya diterbitkan di Malaysia" atau "mula-mulanya diterbitkan di tempat lain tetapi diterbitkan di Malaysia dalam masa tiga puluh hari dari penerbitan di tempat lain itu".

Peruntukan
----------

Jenis-jenis karya yang dilindungi oleh Akta ini ialah:

* Karya sastera
* Karya muzik
* Karya seni
* Karya terbitan
* Filem
* Rakaman bunyi
* Siaran

Secara umum, hak cipta yang terdapat pada karya sastera, muzik atau seni selain daripada fotograf wujud sepanjang hayat si pencipta dan wujud sehingga 50 tahun selepas kematiannya. Bagi karya-karya jenis lain pula, jangka masa hak cipta ialah sehingga 50 tahun selepas karya itu mula-mula diterbitkan.

Tidak seperti undang-undang hak cipta di negara lain, Malaysia mengakui hak cipta bagi karya yang dibuat oleh Kerajaan atau pertubuhan Kerajaan. Ini dinyatakan dalam seksyen 11 (1). Sebagai perbandingan, undang-undang hak cipta Amerika Syarikat tidak merangkumi karya-karya yang dibuat oleh kerajaan kecuali sekiranya karya itu adalah untuk tujuan dagangan atau tujuan-tujuan khas lain. Oleh itu, hampir semua karya yang dibuat oleh kerajaan Amerika Syarikat adalah di dalam domain awam. Undang-undang hak cipta Indonesia juga tidak melindungi sebarang karya yang dibuat oleh Pemerintah.

Penguatkuasaan
--------------

Antara ciri- ciri unik yang terdapat dalam Akta Hakcipta 1987 ialah kewujudan kuasa untuk menguatkuasakan Akta tersebut. Akta ini memperuntukkan bahawa seorang pegawai polis boleh, dengan waran yang dikeluarkan oleh majistret, memasuki rumah atau premis pada bila-bila masa untuk mencari serta menyita apa-apa salinan langgaran hak cipta dan menggunakan kekerasan bagi menggeledah tempat itu.

Catatan
-------

1. ↑  Akta Hakcipta 1987, seksyen 11 (1)
2. ↑  17 U.S.C. § 105
3. ↑  Undang-Undang Nomor 19 Tahun 2002, Pasal 13

Rujukan
-------

* *Akta Hakcipta 1987[*pautan mati kekal*]*. Parlimen Malaysia. 1987.

Pautan luar
-----------

* (Inggeris) Penerangan mengenai undang-undang hak cipta di Malaysia
* (Inggeris) Perbadanan Harta Intelek Malaysia (MyIPO) Diarkibkan 2010-01-08 di Wayback Machine

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Keseimbangan wap-cecair bagi 2-propanol / air menunjukkan tingkah laku azeotrop.
**Azeotrop** ialah campuran dua cecair (atau lebih) yang komposisinya tidak boleh diubah melalui penyulingan biasa. Apabila ia dididihkan, komposisi juzuk di dalam cecair dan wap yang terhasil adalah sama. Oleh sebab itu ia juga dikenali sebagai campuran yang mempunyai takat didih yang malar. Istilah Azeotrop ini berasal daripada bahasa Greek yang membawa maksud ‘tiada perubahan apabila dididihkan’. Campuran dua (atau lebih) cecair yang membentuk azeotrop telah banyak diketahui dan dicatatkan. Sekiranya azeotrope itu terdiri daripada tiga atau lebih cecair yang berbeza, penyulingan berperingkat tidak lagi boleh digunakan. Terdapat dua jenis azeotrope: azeotrop didih minimum dan azeotrop didih maksimum.

Secara lazimnya larutan yang menunjukkan penyimpangan positif yang ketara terhadap hukum Raoult akan membentuk azetrop didih minimum pada satu komposisi tertentu. Contoh azeotrop didih minimum yang kerap digunakan ialah campuran etanol dan air. Apabila campuran ini disulingkan, satu larutan yang mengandungi 95% etanol akan terhasil. Sebaik sahaja komposisi ini dicapai, tiada lagi pengasingan juzuk berlaku. Manakala larutan yang menunjukkan penyimpangan negatif yang ketara terhadap hukum Raoult akan membentuk azeotrop didih maksimum. Campuran asid nitrik dan air antara salah satu contoh kepada azeotrop jenis kedua ini.

Pautan luar
-----------

* "What is an Azeotrope?". B/R Corporation. Diarkibkan daripada yang asal pada 2007-04-24. Dicapai pada 24 March 2007. Unknown parameter `|deadurl=` ignored (bantuan)
* Ponton, Jack (September 2001). "Azeotrope Databank". The Edinburgh Collection of Open Software for Simulation and Education, Edinburgh University. Diarkibkan daripada yang asal (Queriable database) pada 2007-04-24. Dicapai pada 9 April 2007. Unknown parameter `|deadurl=` ignored (bantuan)
* Dr G. A. Busato; Professor G. Bashein (2004). "The halothane/ether azeotrope – A reconsideration". *Update in Anaesthesia*. **18**. Diarkibkan daripada yang asal (PDF) pada 2016-02-02. Dicapai pada 26 September 2014.CS1 maint: multiple names: authors list (link)
* Azeotrope defined with a limerick.
* "Publications about the separation of the azeotropes". BUTE Department of Process Engineering, Hungary. Dicapai pada 9 April 2007.
**"14 Minit Sebelum Bermula"** (Bahasa Rusia: Четырнадцать минут до стартаcode: ru is deprecated , tr. *Chetyrnadtsat 'minut do starta*), juga dikenali sebagai **"Saya Percaya, Kawanku"** (Bahasa Rusia: Я верю, друзьяcode: ru is deprecated , tr. *Ya veryu, druz'ya*) adalah lagu kosmonaut Soviet dan Rusia yang digubah pada tahun 1960 oleh Oscar Feltsman, untuk lirik oleh Vladimir Voinovich.  Lagu tersebut ditulis sebagai lagu kebangsaan tidak rasmi untuk Program Angkasa Soviet, dan menjadi rancangan popular propaganda era Perlumbaan Angkasa, dicetak beberapa kali di Pravda dan bahkan dinyanyikan di angkasa oleh angkasawan Andriyan Nikolayev dan Pavel Popovich semasa misi angkasa Vostok-3.

Ciptaan
-------

14 Minit Sebelum Bermula ditulis pada musim luruh 1960 oleh Vladimir Voinovich, seorang pengarang Soviet yang agak tidak dikenali ketika itu, selama enam bulan bekerja sebagai penulis untuk Radio Semua-Kesatuan.  Pada akhir 1960, pemerintah Soviet meminta agar lagu ditulis untuk memperingati misi Vostok 1, yang dijadualkan dilancarkan pada pertengahan tahun 1961. Dalam biografinya "Reka Bentuk", Voinovich mendakwa bahawa dia adalah satu-satunya pekerja di Semua-Kesatuan yang secara sukarela menulis lirik untuk karya itu, dan, dengan bantuan Oscar Feltsman, lagu itu disiapkan dalam masa kurang dari seminggu pesanan.  Lagu itu tidak diedarkan secara meluas di Kesatuan Soviet sehingga setelah kejayaan Misi Vostok 1, tetapi menjadi tambahan yang hampir wajib bagi setiap repertoar muzik yang berkaitan dengan ruang selepas itu. Lagu ini menjadi popular pada musim panas 1962, ketika dinyanyikan di atas pesawat ruang angkasa Vostok 3 oleh angkasawan Andriyan Nikolayev dan Pavel Popovich, begitu juga ketika kru Vostok 3 diterima oleh Nikita Khrushchev setelah misi. 

 Sekumpulan kosmonot Soviet terkemuka dari era yang sama dengan lagu, termasuk Yuri Gagarin dari Vostok 1 serta Pavel Popovich dan Andriyan Nikolayev dari Vostok 3

Lihat juga
----------

* Lagu beramai-ramai
* Program Angkasa Soviet
* Vostok 1
* Vostok 3
* Vladimir Voinovich
* Muzik Soviet

Rujukan
-------


1. 1 2 3  "Красная книга российской эстрады". *kkre-51.narod.ru*.
2. ↑  "О. Фельцман, В. Войнович - Четырнадцать минут до старта". *a-pesni.org*.
3. ↑  "Archived copy". Diarkibkan daripada yang asal pada 2007-12-24. Dicapai pada 2019-10-05.CS1 maint: archived copy as title (link)
Datuk **Ahmad Husni Hussain** adalah Ketua Pengarah Unit Kerjasama Awam Swasta di Jabatan Perdana Menteri (JPM) mulai 9 Julai 2012. Sebelum ini beliau adalah Timbalan Ketua Pengarah (Dasar) JPM.

Ketua Setiausaha Negara, Datuk Seri Dr Ali Hamsa percaya pengalaman, pengetahuan dan kredibiliti yang dimiliki akan membolehkan beliau memimpin dan meneruskan agenda pembangunan kerajaan dalam menerajui kedua-dua agensi berkenaan dan seterusnya merealisasikan Program Transformasi Ekonomi dan Kerajaan.

Pendidikan dan kerjaya
----------------------

Ahmad Husni memperoleh Ijazah Sarjana (Urban Planning) dari Universiti Michigan dan Ijazah Sarjana Muda (Bachelor of Science in Housing, Building and Planning) dari Universiti Sains Malaysia.

Ahmad Husni (53 tahun) bermula sebagai Perkhidmatan Tadbir dan Diplomatik (PTD) sejak 13 Januari 1986. Beliau banyak terlibat dalam bidang ekonomi dan perancangan pembangunan. Beliau pernah menjadi Pengarah Seksyen Inisiatif Pembiayaan Swasta di Unit Penswastaan dan Inisiatif Pembiayaan Swasta, JPM; Timbalan Pengarah Seksyen Penswastaan di Unit Perancang Ekonomi (UPE), JPM; dan Ketua Penolong Pengarah UPE.

Rujukan
-------

1. ↑  KSN Umum Dua Pelantikan Baru
| AFA: Vokal |
| --- |
| 

|  | Depan | Pusat | Belakang |
| --- | --- | --- | --- |
| Sempit | i
•
y | ɨ
•
ʉ | ɯ
•
u |
| Hampir sempit | ɪ
•
ʏ |  | 
•
ʊ |
| Separuh sempit | e
•
ø | ɘ
•
ɵ | ɤ
•
o |
| Tengah | e̞
•
ø̞ | ə | ɤ̞
•
o̞ |
| Separuh luas | ɛ
•
œ | ɜ
•
ɞ | ʌ
•
ɔ |
| Hampir luas | æ
•
 | ɐ |  |
| Luas | a
•
ɶ | ä
•
 | ɑ
•
ɒ |

 |
| 

---

* bantuan IPA
* carta
* templat

Huruf vokal bersebelahan titik "•" mewakili: vokal tak bundar • vokal bundar |

**Vokal depan** ialah bunyi vokal yang mana lidah ditempatkan di hadapan sekali dalam mulut tanpa menghasilkan penjerutan yang akan menghasilkan konsonan. Vokal depan adakalanya digelar **vokal terang** kerana kedengaran lebih jelas berbanding vokal belakang. Vokal-vokal depan yang dikenal pasti oleh Abjad Fonetik Antarabangsa (IPA) ialah:

* vokal tak bundar depan sempit [i]
* vokal bundar depan sempit [y]
* vokal tak bundar depan separuh sempit [e]
* vokal bundar depan separuh sempit [ø]
* vokal tak bundar depan separuh luas [ɛ]
* vokal bundar depan separuh luas [œ]
* vokal tak bundar depan hampir luas [æ]
* vokal tak bundar depan luas [a]
* vokal bundar depan luas [ɶ]

Kesan pada konsonan sebelumnya
------------------------------

Rencana utama: Pempalatalan
Dalam sejarah sesetengah bahasa, misalnya bahasa Perancis dan bahasa Jepun, vokal depan telah mengubah bunyi konsonan velar atau gusi secara alofon atau fonemik, dengan mengalihkan daerah artikulasinya ke arah lelangit atau belakang gusi.

Pempalatalan bersejarah ini tercermin dalam tata ejaan sesetengah bahasa Eropah, termasuk huruf "c" dan "g" dalam hampir semua bahasa Romawi, "k" dan "g" dalam bahasa-bahasa Norway, Sweden dan Iceland, serta "κ", "γ" dan "χ" dalam bahasa Yunani Moden. Bahasa Inggeris sedikit sebanyak mengikut corak ejaan Perancis.

Apapun, bagi perkataan Inggeris jati atau pinjaman terawal yang telah mengalami pempalatalan, ejaannya diubah selaras dengan sebutannya (Contoh: *cheap, church, cheese, churn* dari \*k, dan *yell, yarn, yearn, yeast* dari \*ɡ.)

|  | Sebelum vokal belakang: keras | Sebelum vokal depan: lembut |
| --- | --- | --- |
| "C" Inggeris | **call** [kɔːl] | **cell** [sɛl] |
| "G" Inggeris | **gall** [ɡɔːl] | **gel** [dʒɛl] |
| "C" Perancis | **calque** [kalk] | **celà** [səla] |
| "G" Perancis | **gare** [ɡɑʁ] | **gel** [ʒɛl] |
| "C" Itali | **cara** [kaɾa] | **ciao** [tʃao̯] |
| "G" Itali | **gallo** [ɡalːo] | **genere** [ˈdʒɛneɾe] |
| "SC" Itali | **scala** [skala] | **scena** [ˈʃɛna] |
| "K" Sweden | **karta** [kɑːʈa] | **kär** [ɕæːr] |
| "G" Sweden | **god** [ɡuːd] | **göra** [jøːra] |
| "SK" Sweden | **skal** [skɑːl] | **skäl** [ɧɛːl] |

Rujukan
-------

1. ↑  Tsur, Reuven (February 1992). *The Poetic Mode of Speech Perception*. Duke University Press. m/s. 20. ISBN 0822311704.
**Ralat ungkapan: Pengendali < tidak dijangka**

**Ahmad Kamil bin Sabri** juga dikenali dengan nama **Aedes** dikalangan peminat komik dan kartun tanah air di Malaysia.
Di antaranya, dia turut mengendalikan *Raksaksa Studio* dengan menerbitkan *Jaguh Komik*. Ia merupakan komik solo beliau dengan menampilkan *Pahlawan Mimpi 2*; *Penjelmaaan Semula Neurophagia*, *Pentas Maut Terakhir*, *Potret*, *Misteri Abu Metal* (kartun) dan *Pahlawan Mengigau.* Melalui *Jaguh Komik* *Aedes* dapat menterjemahkan visual dan stroke yang berlainan dalam kerja-kerja penghasilan komik dan kartun. Kepelbagaian menguasai stroke dilihat dari pengalaman beliau berkarya semenjak 1980 an lagi. *Jaguh Komik* berkesempatan berada di pasaran hanya untuk satu keluaran sahaja.

Penglibatan awalnya dengan syarikat penerbitan lain sebagai pelukis dan ilusttarot dan turut menyumbangkan komik untuk majalah FANTASI. **Aedes** masih lagi aktif melukis komik dan kartun untuk penerbitan Karangkraf iaitu *majalah G3* dan *Jom*. Beliau turut menjawat Naib Presiden *PeKOMIK*.

Karya terbarunya ialah dengan majalah Komikoo.

Lihat juga
----------

* Komik di Malaysia

Pautan Luar
-----------

* Laman web Karangkraf
* Laman web PeKOMIK Diarkibkan 2007-11-20 di Wayback Machine

  



|  |  |
| --- | --- |
| word balloon  | *Rencana ini merupakan rencana tunas mengenai kartunis dan pelukis komik. Bantulah Wikipedia **dengan mengembangkannya***. |
**Ahmad Jauhari Yahaya** adalah Pengarah Urusan atau Ketua Pegawai Eksekutif, Penerbangan Malaysia.

Ahmad Jauhari, dilantik oleh Danaharta sebagai Pengarah Urusan Penerbangan Malaysia pada 19 September 2011. Beliau berkelulusan Ijazah Sajana Muda (Kepujian) jurusan Kejuruteraan Elektrik dan Elektronik di Universiti Nottingham, United Kingdom. 

Sebelum menyertai Penerbangan Malaysia beliau merupakan pengarah urusan Premium Renewable Energy (M) Sdn Bhd. Karier beliau bermula dengan ESSO Malaysia Berhad kemudiannya menyertai
The New Straits Times Press (M) Berhad dengan jawatan terakhir sebagai Pengurus Besar Kanan Kumpulan, Pengeluaran dan Pengedaran pada tahun 1990.

Pada tahun 1992, beliau menjadi Timbalan Pengarah Urusan kemudiannya sebagai Pengarah Urusan 
Time Engineering Berhad pada tahun yang sama.
Seterusnya beliau menjawat Pengarah Urusan Malaysian Resources Corporation Berhad kemudiannya Malakoff Berhad.

Ahmad Jauhari juga pernah berkhidmat sebagai Pengarah dan Pengerusi Jawatankuasa Eksekutif Pusat Penjana Elektrik (Jordan) dan Pengarah Projek Pengembangan Shuaibah (Arab Saudi). Beliau juga merupakan bekas Presiden Kehormat Penjanabebas (Persatuan Penjana Tenaga Bebas Malaysia).

Rujukan
-------

1. ↑  Maskargo Sasar Pendapatan Sehingga RM2.4 Bilion Tahun Ini
**Skala keamatan Mercalli** (atau ringkasnya **skala Mercalli**) ialah suatu sistem skala seismos yang digunakan untuk mengukur keamatan suatu gempa bumi. Ia mengukur *kesan* gempa bumi, dan berbeza daripada skala magnitud momen {\displaystyle M\_{w}} yang lazim dilaporkan bagi suatu gempa bumi (atau sebelum itu skala Richter {\displaystyle M\_{L}}), yang merupakan ukuran *tenaga* yang terbebas. Keamatan gempa bumi tidak ditentukan seluruhnya oleh magnitud.

Skala ini menyatakan kuantiti kesan gempa bumi terhadap permukaan Bumi, manusia, objek alam sekitar dan struktur buatan-manusia pada skala antara I (tidak dirasakan) dan XII (kemusnahan menyeluruh). Selain kekuatan gempa, nilainya juga bergantung kepada lokasinya, dengan keamatan tertinggi di sekitar pusat gempa.

Skala Mercalli dicipta oleh seorang pakar sains gunung berapi berbangsa Itali bernama Giuseppe Mercalli bagi mengukur kekuatan gempa bumi, berdasarkan skala Rossi–Forel, pada tahun 1902. Skala Mercalli, yang kini telah diubahsuai beberapa kali, terbahagi kepada 12 pecahan dengan menemuramah mereka yang terselamat dan juga dengan melihat dan membandingkan tahap kerosakan, kesan daripada gempa bumi tersebut. Oleh itu skala Mercalli dianggap sebagai sangat subjektif dan kurang tepat berbanding skala berdasarkan magnitud. Disebabkan itu, pada masa sekarang skala magnitud momen lebih meluas digunakan untuk mengukur kekuatan gempa bumi. Tetapi skala Mercalli yang diubahsuai, masih boleh digunakan sekiranya tidak terdapat peralatan mesin seismograf bagi mengukur kekuatan gempa bumi di kawasan kejadian.

Skala Keamatan Mercalli Terubahsuai
-----------------------------------

**Skala Keamatan Mercalli Terubahsuai** (MMI) ialah skala yang digunakan kini. Tahap bawah skala ini memberikan penekanan bagaimana gempa bumi dirasai oleh manusia. Manakala bahagian atas skala ini mengutamakan kerosakan yang berlaku disebabkan oleh gempa bumi itu.

Anggaran ukuran Skala Keamatan Mercalli Terubahsuai adalah seperti di bawah:-

1. Tidak terasa
2. Terasa oleh orang yang berada di bangunan tinggi
3. Getaran dirasakan seperti ada lori yang berat melintas.
4. Getaran dirasakan seperti ada benda berat yang melanggar dinding rumah, benda tergantung bergoyang.
5. Dapat dirasakan di luar rumah, hiasan dinding bergerak, benda kecil di atas rak mampu jatuh.
6. Terasa oleh hampir semua orang, dinding rumah rosak.
7. Dinding pagar yang tidak kuat pecah, orang tidak dapat berjalan/berdiri.
8. Bangunan yang tidak kuat akan mengalami kerosakan.
9. Bangunan yang tidak kuat akan mengalami kerosakan teruk.
10. Jambatan, empangan dan tangga rosak, terjadi tanah runtuh.
11. Rel kereta api musnah.
12. Seluruh bangunan hancur dan hancur lebur.

Lihat juga
----------

* Skala seismos

Rujukan
-------

1. ↑  "Magnitude / Intensity Comparison". USGS. Diarkibkan daripada yang asal pada 2016-03-23. Dicapai pada 1 November 2013.
2. ↑  "Modified Mercalli Intensity Scale". Association of Bay Area Governments (ABAG).
3. 1 2  "Perbandingan Gempa Bumi". Dr. Wan Zuhairi bin Wan Yaacob, UKM. 2005. Dicapai pada 1 Mac 2014.

Pautan luar
-----------

* Sumber asal fakta skala Mercalli Wayback Machine
***Steelpan*** adalah alat muzik perkusi jenis idiofon berasal dari Trinidad dan Tobago. Ia dipalu menghasilkan banyak "pic" atau tinggi nada melalui lekukan serata permukaan besi dram; nada bunyi terhasil merendah dengan bertambah luasnya lekukan pada permukaan. Besi keras ini lazim diperolehi daripada tong jenis "55 gelen" (*55 gallon*).

Sejarah
-------

Alat ini datang hasil inovasi hamba abdi empayar Perancis dari pulau Martinique termasuk sejumlah orang Afrika Barat, serta masyarakat kacukan Perancis asal Saint Vincent, Grenada, Saint Lucia dan Dominica yang mendiami Trinidad dan Tobago; di mana para hamba abdi ini dilarang meraikan perayaan Karnival penjajah Perancis. Malah, sebarang perkusi Afrika diharamkan suatu rusuhan tindak balas pengawalan ketat keraian para hamba yang telah dimerdekakan. Alat *steelpan* pula muncul hasil penggunaan kuali dan tong minyak untuk memainkan muzik.

Kedatangan askar-askar Tentera Laut Amerika Syarikat ke Trinidad pada 1941 menjadikan alat ini mula diketahui serata dunia.

Rujukan
-------

1. ↑  Williams, Krystle. "Harmony in the Caribbean: Making and Breaking the Secrets of the Steel Pan". Dicapai pada 2008-02-22.

Pautan luar
-----------

* *Different Timbres* (1980) - filem produksi Archives of Ontario menjelaskan cara pemainan dan pembuatan alat muzik ini.
**Skala minor** dalam teori muzik boleh dilihat sebagai mode muzik keenam dalam skala major.

Skala minor kadangkala dianggap sebagai mempunyai bunyi yang lebih menarik, berkemungkinan sedih berbanding skala major.

Membentuk dan mengenali skala minor
-----------------------------------

### Memastikan tanda utama

Seperti skala utama, minor dinamakan menurut bunyi note tone muzik pertama. Bagaimanapun, berbeza dengan utama, skala minor tidak mempunyai set key signature tersendiri. Sebaliknya ia perlu menggunakan key signature minor *relative major* scale. Perbandingan major diadpati dengan menaikan note tone minor setinggi 3 semitone(jangkauan minor ketiga); sebagai contoh perbandingan major E minor adalah G major. Sebagaimana diketahui key signature G major mempunyai satu sharp (lihat skala major untuk melihat ini,) oleh itu E minor juga mempunyai satu sharp dalam key signature.

Rajah ini menggambarkan relative major key signatures untuk skala minor.

```
Key Sig.  Major Scale          Minor Scale
0#        - C     major           - A     minor
1#        - G     major           - E     minor
2#        - D     major           - B     minor
3#        - A     major           - F#    minor
4#        - E     major           - C#    minor
5#        - B     major           - G#    minor
6#/6b     - F#/Gb major           - D#/Eb minor
   5b     -    Db major           -    Bb minor
   4b     -    Ab major           -    F  minor
   3b     -    Eb major           -    C  minor
   2b     -    Bb major           -    G  minor
   1b     -    F  major           -    D  minor
```

Jenis skala minor
-----------------

### Skala minor melodi menurun

Skala dihasilkan dari hanya key signature perbandingan major kadang kala dikenali sebagai *natural minor*. Skala natural minor teringkas adalah A natural minor:

```
A  B  C  D  E  F  G  A'
```

Perbezaan ini kadang kala dikenali sebagai skala minor melodi menurun kerana ia sering digunakan secara menurun dari tonik. 

### Skala minor melodi meningkat

Skala minor melodi meningkat dibentuk dengan meningkatkan skala ke taham ke 6 dan ke 7 (atau, samajuga, meratakan tahap ketiga dari skala utama). Perbezaan ini digunakan terutamanya untuk garis meningkat, kerana ia mempunyai kecenderungan kepada muzik tonik.

Sebagai contoh, dalam key A minor, melodi skala minor meningkat:

```
A  B  C  D  E  F# G# A'
```

  

### Skala minor harmonik

Minor harmonik dibentuk dengan meningkatkan skala minor kepada taham ke 7.

Sebagai contoh,, dalam key A minor, harmonik skala minor adalah:

```
A  B  C  D  E  F  G# A'
```

Skala ini digunakan untuk menghasilkan harmoni kerana ia mengandungi kod dominan utama dan sub-dominan minor.

*See also*: mode muzik
Ibu pejabat TEPCO.
**The Tokyo Electric Power Company, Inc.** (東京電力株式会社, *Tōkyō Denryoku Kabushiki-gaisha*, TYO: 9501 ), juga dikenali dengan singkatan Tōden (東電) atau **TEPCO**, ialah sebuah syarikat pembekal elektrik yang berkhidmat untuk kawasan Kantō (termasuk Tokyo), Wilayah Yamanashi, dan bahagian timur Wilayah Shizuoka. Ibu pejabatnya terletak di Uchisaiwaicho, Chiyoda, Tokyo. TEPCO juga membuka pejabat cawangan di Washington, D.C. dan London.

Pada tahun 2007, TEPCO dipaksa menutup Loji Kuasa Nuklear Kashiwazaki-Kariwa ekoran gempa bumi Niigata-Chuetsu-Oki. Pada tahun itu, ia melaporkan kerugian pertama sejak 28 tahun. Kerugian syarikat berterusan hingga loji tersebut dibuka semula pada tahun 2009. Ekoran bencana gempa bumi dan tsunami Tōhoku 2011, TEPCO mendapat perhatian dunia apabila loji janakuasanya di Fukushima Daiichi menjadi tapak kejadian salah satu bencana nuklear yang paling parah di dunia, menyebabkan 50,000 isirumah penduduk sekitarnya terpaksa berpindah kerana bocornya radiasi ke dalam udara, tanah dan laut.

Rujukan
-------

1. ↑  Tokyo Electric Has First Loss in 28 Years on Shutdown
2. ↑  Tokyo Electric stays in red in FY 2008[*pautan mati kekal*]
3. ↑  Takahiko Hyuga and Tsuyoshi Inajima (June 10, 2011). "Police to Send Riot Squads to Tepco Meeting". *Bloomberg*.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Tokyo Electric Power Company*** |

* Tapak web rasmi
***Sébastien Izambard*** berasal dari Perancis (lahir Mac 7, 1973) adalah ahli kumpulan pop opera 4 penyanyi, Il Divo. Izambard tidak pernah mendapat latihan asas untuk nyanyian opera. Walaupun beliau dikatakan mempunyai potensi untuk menjadi seorang tenor opera yang baik, suaranya hanya diklasifikasikan sebagai *vox populi*.

Sebelum menganggotai Il Divo, beliau adalah seorang penyanyi dan pemuzik pop di Perancis dan pernah merakamkan album berjudul *Libre*. Selain menyanyi, Sébastien juga adalah seorang penggubah yang berkaliber yang amat mahir dengan piano dan gitar. Beliau telah mencipta banyak lagu untuk ramai penyanyi Perancis. Beliau juga bercita-cita untuk mencipta lagu untuk kumpulannya, Il Divo dan menyanyikannya di dalam bahasa Perancis. Di dalam album Ancora, album ke-2 kumpulan ini mengandungi 2 lagu dalam bahasa Perancis iaitu *Je Crois En Toi* (duet bersama Céline Dion) dan *Pour Que Tu M’aimes Encore*.

Dalam tahun 2001, beliau berkesempatan untuk menghibur di Olympia Teater bersama Johnny Halliday sebagai penghibur undangan. Muzik beliau dikatakan didorong kuat dari corak muzik Jeff Buckley, diakui oleh ramai pendengar Perancis dan Kanada. 

Beliau telah merakamkan 2 videoklip dan berkerjasama di dalam projek amal seperti Noël Ensemble, sebuah rekod album yang mana ratusan artis-artis bergiat untuk mengumpulkan dana menentang AIDS. Sebagai ahli band Il Divo, beliau meneruskan kerja amal tersebut dengan sebuah badan yang dipanggil *Assistance Médicale Toit du Monde (AMTM)* untuk membantu kanak-kanak miskin dan terbiar. Beliau juga membuat kutipan amal bersama AMTM dengan menawarkan satu dari suit Armaninya.

Sébastien membuat persembahan di dalam drama muzik Richard Cocciante berjudul "Le Petit Prince", pada Februari 2002, dimana beliau memegang peranan sebagai "the Business Man". Sebelum menganggotai Il Divo, beliau juga pernah membuat teater drama untuk kumpulan "La Troupe".

Beliau sedang membuat persediaaan album ke-2nya bersama Francis Madjouli dan Lionel Florence ketika mendapat tawaran menganggotai Il Divo pada tahun 2003.

Sébastien Izambard menganggotai Il Divo, pada December of 2003, bersama Urs Bühler (Switzerland), David Miller (Amerika Syarikat), dan Carlos Marín (Sepanyol). Sila pergi ke Il Divo untuk maklumat lanjut.
**A.T. Kearney** ialah firma perunding pengurusan global Amerika yang memfokuskan isu-isu agenda CEO dan operasi CEO yang dihadapi perniagaan, kerajaan dan institusi di seluruh dunia. Sehingga Disember 2016, AT Kearney mengekalkan pejabat di 40 negara.

Kawasan amalan
--------------

Kepakaran industri A.T. Kearney termasuk aeroangkasa dan pertahanan, automotif, bahan kimia, media komunikasi dan teknologi, produk pengguna dan runcit, institusi kewangan, penjagaan kesihatan, logam dan perlombongan, minyak dan gas, ekuiti persendirian, sektor awam, pengangkutan, dan infrastruktur dan utiliti. Barisan perkhidmatan utama adalah strategi, analitik, percantuman dan pengambilalihan, inovasi, operasi, strategi teknologi, organisasi dan transformasi, pemasaran dan jualan, perolehan, dan kemampanan.

Rujukan
-------

1. 1 2  "Who We Are". *A.T. Kearney*. Dicapai pada December 30, 2016.
2. ↑  "Industries". *A.T. Kearney*. Dicapai pada April 20, 2016.
3. ↑  "Services". *A.T. Kearney*. Dicapai pada April 20, 2016.

Pautan luar
-----------

* A.T. Kearney
* eBreviate/A.T.Kearney Press Release Volkswagen
* eBreviate Fast Facts 2012
* Perpetual License agreement Volkswagen/eBreviate
**Václav Havel**, GCB, CC, (IPA: [ˈvaːʦlaf ˈɦavɛl]) (lahir di Praha, 5 Oktober 1936 – meninggal di Hrádeček, 18 Disember 2011 pada umur 75 tahun) ialah penulis, ahli politik, dan penggiat seni drama berbangsa Czech. Beliau juga adalah Presiden Republik Czechslovakia (1989-1992) yang ke-10 dan Presiden Republik Czech yang pertama (1993-2003).

Havel ialah pengasas Piagam 77, organisasi antikomunis Czeckoslovakia. Setelah Revolusi Beludru yang menandakan kejatuhan pemerintahan komunis di Czechoslovakia pada 1989, beliau menjadi pemimpin parti demokrasi Občanské fórum. Pada 1989, beliau menjadi Presiden Czechoslovakia berikutnya dan pada 1993 menjadi Presiden Republik Czech yang pertama, dan kekal menjadi presiden sehingga 2003 saat jawatan beralih ke tangan Vaclav Klaus.

Havel juga merupakan seorang penggiat seni drama, tetapi juga pernah menulis buku-buku puisi dan esei. Beliau menempah nama sebagai seniman pada 1963 melalui karya *Zahradní slavnost*, yang segera disusuli dengan *Vyrozumění* pada 1965, karya paling terkenal olehnya. Tema umum dalam karya-karyanya ialah pengasingan sosial. Penulisannya sarat dengan kritikan terhadap sistem komunis yang bersifat totalitarian sehingga beliau dipaksa keluar daripada dunia teater dan memulai karier politiknya.

Pautan luar
-----------

|  |  |
| --- | --- |
|  | Wikiquote mempunyai koleksi petikan mengenai: ***Václav Havel*** |

|  |  |
| --- | --- |
|  | Wikimedia Commons mempunyai media berkaitan ***Václav Havel*** |

* Václav Havel Laman rasmi
* Václav Havel Library, Prague

|  |  |
| --- | --- |
| Ikon tunas | Rencana berkenaan biografi ini ialah rencana tunas. Anda boleh membantu Wikipedia dengan mengembangkannya. |

* l
* b
* s

| Jawatan politik
 |
| --- |
| Didahului oleh**Marián ČalfaPemangku** | **Presiden Czechoslovakia**1989–1992 | ***Dibubarkan*** |
| **Pejabat baharu** | **Presiden Republik Czech**1993–2003 | Diikuti oleh:**Václav Klaus** |
**51-FORTH** (sebutan: "fifti-wan-forth") ialah salah satu perlaksanaan bahasa pengaturcaraan Forth untuk mikropengawal Intel 8051. Dibangunkan pada 1989 oleh Scott Gehmlich dari IDACOM Electronics (yang diperoleh oleh Hewlett-Packard pada 1990), ia dihantar kepada Giovanni Moretti dari Massey University lalu disebarluaskan. Pakej `51forth.zip` yang asal dapat dimuat turun daripada banyak laman arkib, bersama-sama dengan banyak perlaksanaan Forth yang lain.

Perlaksanaan 51-FORTH bersifat pembebenangan subrutin, dengan sekitar 20 perkataan ditulis dalam bahasa himpunan. Sistem yang lengkap memerlukan sekitar 8K RAM pada keseluruhannya. Perlaksanaan ini merupakan pembangunan silang daripada VAX kepada sistem Forth RTX2000 yang disambung pada RAM dwiport yang dapat dicapai oleh mikropengawal. Kod sumber dan dokumentasinya boleh didapati daripada domain awam.

Pautan luar
-----------

* Catatan FOLDOC
* Laman UGa dengan salinan 51forth.zip Diarkibkan 2005-04-02 di Wayback Machine
* Salinan FUNet

|  |  |
| --- | --- |
| Ikon tunas | Rencana berkaitan bahasa komputer ini ialah rencana tunas. Anda boleh membantu Wikipedia dengan mengembangkannya. |

* l
* b
* s

| * l
* b
* s
Bahasa pengaturcaraan |
| --- |
| 
* Perbandingan
* Glosari

 |
| 
* ALGOL
* APL
* Ada
* BASIC
* C
* C++
* C#
* COBOL
* Common Lisp
* Eiffel
* FORTH
* Fortran
* Haskell
* Java
* JavaScript
* Jython
* LISP
* LOGO
* Mesa
* Modula-2
* Oberon
* OCaml
* Objective-C
* Perl
* PHP
* Prolog
* PL/I
* Pascal
* PostScript
* Python
* Ruby
* Scheme
* Smalltalk
* SQL
* Tcl
* Visual Basic

 |
| 
* Kategori Kategori
* List-Class article Senarai

 |
**Sinaran krepuskular** (Jawi: **سينرن کريڤوسکولر**) atau **sinaran senjakala** merupakan satu fenomena alam ketika cahaya matahari kelihatan memancar dari satu titik di langit. Sinaran ini terjadi apabila cahaya matahari menembusi celahan di antara awan atau pokok misalnya. Ia biasanya berlaku pada waktu terbit dan tenggelamnya matahari. Perkataan "krepuskular" berasal daripada bahasa Latin iaitu *crepusculum* yang membawa maksud senjakala.

Rupa
----

Sinaran krepuskular berbentuk hampir selari tetapi kelihatan bercabang kerana perspektif linear. Ia sering berlaku apabila objek seperti puncak gunung atau awan sebahagiannya membayangi pancaran matahari. Pelbagai sebatian bawaan udara menyerakkan cahaya matahari yang memancar dan menjadikan sinaran krepuskular ini boleh dilihat disebabkan oleh pembelauan, pantulan dan penyerakan.

Sinaran ini kadang-kala boleh dilihat di bawah air terutamanya di kawasan berais di mana sinaran ini boleh muncul di sebalik retakan ais.

Galeri
------

* Sinaran krepuskular ketika matahari terbenam dekat Penara Waterberg, NamibiaSinaran krepuskular ketika matahari terbenam dekat Penara Waterberg, Namibia
* Sinaran krepuskular yang berlaku berdekatan dengan Jambatan Golden GateSinaran krepuskular yang berlaku berdekatan dengan Jambatan Golden Gate
* Sinaran krepuskular di Teluk Hakodate, JepunSinaran krepuskular di Teluk Hakodate, Jepun
* Sinaran krepuskular qamariSinaran krepuskular qamari
* Sinaran krepuskular di Taman Golden Gate, San FranciscoSinaran krepuskular di Taman Golden Gate, San Francisco

Lihat juga
----------

* Tangga Yaakub
* Sinaran antiteja
* Alur cahaya
* Penyerakan Rayleigh

Rujukan
-------

1. ↑  Edens, Harald. "Crepuscular rays (Sinaran krepuskular)". *Weather Photography lightning, clouds, atmospheric optics & astronomy*.
2. ↑  John A. Day (2005). *The Book of Clouds*. Sterling Publishing Company, Inc. m/s. 124–127. ISBN 978-1-4027-2813-6. Dicapai pada 2010-10-09. Unknown parameter `|separator=` ignored (bantuan)

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Sinaran krepuskular*** |

* Sinaran mentari - Sinaran krepuskular, penerangan dan gambar
* Maklumat terperinci bagaimana sinaran krepuskular berlaku Diarkibkan 2008-12-05 di Wayback Machine